asmane rama Hardjasusila MA. Daleme biyen ana Manoa Road, Honolulu, Hawaii. Lha budaya Jawane kebak mencep tur peres wong panjenengane iku dosen Musikologi University of Hawaii, ngajari mahasiswa dadi niyaga lan waranggana ...Lha nomer tiga lan sekawan kula cocog sanget. Sepindhah panci leres bilih menapa ingkeng dipunaturaken kangmas Masyhuri menika taksih wonten ingkang nguri-uri lan nerasaken, senadyan langkung kathah malih ingkang sampun kesupen utawi malah dereng nate mireng. Kaping kalihipun, panci leres ngeja tembung Jawi menika kalebet boten gampil, amargi cara pangejanipun awis-awis dipunterangaken, sarehdene sabageyan ageng waosan wontenipun mawi Bahasa Indonesia. Ejaan ingkang dipunaturaken mas Sudarmanta menika ejaan baku Basa Jawa, sasampunipun wongsal-wangsul dipungantos lan dipunsampurnakaken. Saksanesipun gantosing aksara uni (huruf hidup), saweneh aksara pejah (huruf mati) ugi dipundamel benten, kadosta sotho lan soto, padha lan pada lsp.Dene manawi bab werdinipun utawi suraosipun ukara ingkang kaajengaken dening kangmas Masyhuri, sejatosipun taksih kathah ingkang kaangge ing bebrayan Jawi. Namung manawi kanggenipun para kadang anem, para mudha tumaruna, adatipun sampun boten dipungatosaken, amargi sampun kapejahan obor blarak, sampun kecalan enggok, langkung pana lan langkung katrem dhumateng ukara saking budaya sanes ...Mila samangke nyuwun gunging pangaksami rumiyin, bab anggenipun mbikak werdi lan suraosing ukara kasebat, sekamat-kamat badhe kulasuwunaken rembag dhumateng ingkang